Mlieko a med

Vyšlo aj v tlačovej podobe

Objednať môžete na

www.nakladatelstviplus.cz

www.albatrosmedia.sk

Rupi Kaur

Mlieko a med – e-kniha

Copyright © Albatros Media a. s., 2018

Všetky práva vyhradené.

Žiadna časť tejto publikácie nesmie byť rozširovaná

bez písomného súhlasu majiteľov práv.

milk and honey copyright © 2015 by Rupi Kaur

All rights reserved.

milk and honey was first published in the United States

by Andrews McMeel Publishing, a division of Andrews McMeel Universal, Kansas City, MO 64106 U.S.A

Translation © Mirka Ábelová, 2018

E-book konverzia © Grafické a DTP studio Fragment, 2018

ISBN v tlačenej verzii 978-80-566-0476-2

ISBN e-knihy 978-80-566-0540-0 (1. zverejnenie, 2018)

rukám

ktoré ma držia

túto noc ma zobudil plač môjho srdca

ako ti môžem pomôcť naliehala som

napíš knihu odvetilo

zranená

ako môžeš byť

taká milá k ľuďom spýtal sa ma

mlieko a med po kvapkách z pier

keď odpovedám:

pretože ľudia

neboli milí ku mne

prvý chlapec čo ma pobozkal

mi tlačil plecia nadol

akoby držal riadidlá

svojho prvého bicykla

mala som päť

tie jeho pery

páchli hladom

čo pochytil

od otca ktorý sa o štvrtej ráno ukájal na jeho mame

bol to prvý chlapec

ktorý ma naučil že telo mám na to

aby dávalo tým čo to chcú

a že by som mala cítiť čokoľvek

iné len nie naplnenie

a môjtybože

cítila som sa rovnako prázdna

ako jeho matka o 4:25 ráno

tak

ťa učili

že tvoje nohy

sú zastávkou pre mužov

ktorí si potrebujú niekde oddýchnuť

neobývaným telom prázdnym pre hostí

ktorí však nikdy nemajú pocit

že došli tam kde by chceli

naďalej

byť

v mojich žilách

tvoja krv

povedz mi prosím ťa

ako by som asi

mohla zabudnúť

terapeut pred teba

položí bábiku

má veľkosť dievčat

ktorých sa radi dotýkajú tvoji strýkovia

ukáž kde mal ruky

ukážeš na miesto

medzi jej nohami

kde ťa vyprstoval

je to ako spoveď

ako sa cítiš

vytlačíš

z hrdla tú hrču

a cez zuby precedíš fajn

v podstate znecitlivená

- sedenia vždy v stredu

mal to byť

prvý muž tvojho života

dodnes ho všade

hľadáš

- otec

tak si sa bál

môjho hlasu

že som sa rozhodla

báť sa ho tiež

bola ružou

v rukách mužov

ktorí si ju

nemienili nechať

zakaždým

keď niečo hovoríš svojej dcére

a ziapeš na ňu

v mene lásky

učíš ju mýliť si hnev s láskavosťou

a zdá sa že je to v poriadku

no začne rásť a dospeje

k tomu že bude veriť mužom čo jej ubližujú

pretože jej tak veľmi pripomínajú

teba

- otcom ktorí majú dcéry

mala som sex povedala

no stále neviem

ako chutí

milovanie

keby som poznala

pocit bezpečia

určite by som sa toľko

nevrhala do náručí

v ktorých sa nedal nájsť

na sex treba dvoch

keď jedna osoba leží a nerobí nič

lebo ešte nie je pripravená

alebo nemá náladu

alebo proste nechce

zatiaľ čo tá druhá si to rozdáva

s jej telom nie je to láska

je to znásilnenie

je smutné

ako veľmi vieme milovať

no aj tak sa rozhodneme

byť plní jedu

nepoznám väčšiu lož

ako názor že žena

urobí hanbu svojej rodine

keď sa snaží uchovať svoje srdce

a telo v bezpečí

prišpendlil si mi

nohy

k podlahe

svojimi nohami

a prikázal

mi vstať

znásilnenie

ťa roztrhne

na dve polovice

ale

nepodarí sa mu

zlomiť ťa

tvoj smútok

žije aj na miestach

kde by smútok

naozaj nemal žiť

dcéra

by nemala

žobrať u svojho otca

aby ju mal rád

snažiť sa presvedčiť samu seba

že mám nárok

na svoj priestor

je ako písať

ľavou rukou

keď som sa narodila

ako praváčka

- neviditeľnosť je dedičná

vravíš mi že sa mám upokojiť

že mi moje názory uberajú na kráse

no nenarodila som sa ohnivá

aby si ma mohol len tak zahasiť

nenarodila som sa s podrezaným jazykom

aby si ma len tak umlčal

viem byť aj tvrdá

polovica ostrie polovica hodváb

je ťažké na mňa zabudnúť

a ešte ťažšie mi porozumieť

preťahuje ju

prstami

akoby vyškraboval

vnútro

melóna

tvoja matka

ti často

dáva viac lásky

než vládzeš uniesť

otec neprítomný

si vojnou

hranicou medzi dvoma krajinami

náhodnou obeťou

paradoxom ktorý tých dvoch spája

no zároveň rozdeľuje

prvý raz som sa stala neviditeľnou

keď som vyšla z brucha svojej matky

druhý raz keď som sa naučila scvrknúť

pre rodinu ktorá má rada neviditeľné dcéry

umenie byť neviditeľnou

nie je nič zložité

stačí uveriť keď hovoria

si nič

opakuj si to

ako mantru

som nič

som nič

som nič

tak často

že jediný dôkaz

tvojej existencie

bude to že sa ti dvíha hrudník

- umenie byť neviditeľná

vyzeráš úplne ako tvoja matka

myslím že v sebe nesiem jej krehkosť

máte rovnaké oči

obe sme vyčerpané

a tie ruky

máme rovnako zvädnuté prsty

ale tá zúrivosť tvoja matka nebýva taká zlostná

správne

tá zúrivosť je to jediné

čo som zdedila po fotrovi

(pocta básni dedičstvo od warsan shire)

keď mama otvorí ústa

aby niečo počas večere povedala

otec jej medzi pery vrazí psssst! a okríkne ju

nech nikdy nerozpráva s plnou pusou

takto sa ženy v našej rodine

učia žiť so zatvorenými ústami

naše kolená

nasilu roztvárajú

bratranci

strýkovia

a iní muži

našich tiel sa dotýkajú

samí nesprávni ľudia

takže aj v bezpečí postele

máme strach

otec. vždy voláš aby si hlavne nič nepovedal. spýtaš sa čo robím alebo kde som a keď sa ticho medzi nami naťahuje celú večnosť bojujem sama so sebou aby som našla otázky a nejako udržala konverzáciu. to čo ti veľmi chcem povedať je. že rozumiem že ťa tento svet zlomil. mal si to ťažké. neviním ťa z toho že nevieš ako byť ku mne jemný. niekedy som dlho hore a premýšľam čo ťa bolí no nezmieňuješ sa o tom. prúdi vo mne rovnako boľavá krv. tak zúfalo túžim po pozornosti že sa sama v sebe rúcam. som tvoja dcéra. viem že tieto nudné rozhovory sú jediný spôsob ako mi dokážeš dať najavo že ma ľúbiš. a ja som na tom rovnako.

zaryješ do mňa dvoma prstami a som z toho v šoku. je to ako keď sypeš korenie do otvorenej rany. nechcem to. zrýchľuješ. zrýchľuješ. nič však necítim. snažíš sa o moju reakciu tak začnem hrať ako nahé ženské vo videách ktoré si púšťaš keď myslíš že ťa nikto nevidí. napodobňujem ich vzdychy. prázdne a žiadostivé. pýtaš sa či sa mi to páči a ja hovorím áno tak rýchlo že to znie nacvičene. veď ani neviem hrať.

Vážení čtenáři, právě jste dočetli ukázku z knihy Mlieko a med (SK).
Pokud se Vám líbila, celou knihu si můžete zakoupit v našem e-shopu.